open-index/open-wikipedia-markdown huggingface dataset:
Sofian Benzaim

**Sofian Benzaim**, med artistnavnet **Sofian**, (født 1980) er en norsk-algerisk soulartist.

Han var på midten av 1990-tallet fast medlem i RnB-/hiphop-gruppen Breaking Sources, med blant annet Orji, som var med i TV-programmet *[[Idol (TV-program)|Idol]]*, før han var gjesteartist både Paperboys' singel og video «On the low», og på MadCons singel og video «Infidelity» fra albumet *It's all a Madcon* (2004). Han synger også på Madcons «Pride & Prejustice» fra albumet *So Dark the Con of Man*, og låta «Hope» fra 2008 albumet *An InCONvenient Truth*.

Han debuterte solo på plate i august 2005 med albumet *[[This is Sofian]]* på Christer Falcks C+C Records. Albumet ble produsert av Hitesh Ceon, Jonny Sjo og Kim Ofstad i 3Elementz. «Lovely» ble Sofians største hit fra den platen. Sofian har gitt ut videoer for både «Lovely» og «45 degrees» fra albumet. Under Alarmprisen 2006 vant han hovedprisen, årets Alarmpris med et prisbeløp på 250&nbsp;000 kroner. For albumet ble han nominert til Spellemannprisen 2005 i klassene mannlig artist og årets nykommer og til Alarmprisen 2005 i klassene årets popalbum og årets nykommer. Han opptrådte på Gullfisken og Spellemannprisen samme år. 

Han jobbet med flere artister, blant andre Noora Noor, D'Sound, Amazone, og Diaz. Sistnevnte hadde i 2005/2006 en video-/radiohit med sangen «Mitt stille vann» med Sofian på vokal. Sofian har også varmet opp for andre artister på konserter, blant annet den franske rapgruppen Saian Supa Crew. Han ble kjent som konsertartist og benyttet seg ofte av fullt band: to keyboardister, gitarist, bassist, trommeslager, 3 korsangere og ofte en blåserekke ved større arrangementer.

Han signerte i januar 2007 en avtale med Mountain Music, et plateselskap i Universal-konsernet, om å gi ut et nytt album. Senere gikk han over til Carambole Records hvor han jobbet med et oppfølgeralbum med blant annet Kim Nordbæk og Lyes Abid. I 2008 valgte Sofian å legge artistkarrieren på hyllen, for å prioritere andre ting i livet.

I 2019 var Sofian tilbake som musiker. Den 15. mars 2019 ga han ut a cappella-låten *Jailhouse* med musikkvideo som singel på Sony Music Norway, og den 22. mars 2019 ga han ut EP-en *Eyes on the Price featuring [[Madcon]]*. Sangen *Jailhouse* handler om det palestinske folkets lidelser på Gazastripen.

## Diskografi
* 2005: *[[This is Sofian]]* (album) – på VG-lista

## Utmerkelser
* 2006: Alarmprisen

## Referanser


## Eksterne lenker
* 
*
Garten

**Garten** er ei øy i Ørland kommune. Øya har om lag 210 innbyggere, dels i boligfelt fra 1979 og dels i eldre gårdsbebyggelse. Siden 1948 har øya vært forbundet med fastlandet med ei kort bru over Beisundet til Rønsholmen. 

Øya har oppdrettsanlegg, samfunnshus og rorbuutleie. Butikk og postkontor er nedlagt. Garten skole ble i 1976 nedlagt og Grande/Garten skole ble bygd nær tidligere Grande skole. Grande/Garten skole ble nedlagt i 2005, og elevene ble overført til Hårberg skole.

Det går ferje fra Garten til Storfosna i Ørland og til Leksa i Agdenes. Fra Storfosna går det bru videre til Kråkvåg

*Garten i Fosen poståpneri* ble opprettet i 1914, med handelsmannen som poståpner. Postkontoret ble nedlagt etter 1997.  

## Referanser


## Litteratur
*Herman Solbu: *Garten : i fortid og nåtid* (eget forlag, 2002) – en omfattende minnebok fra første halvdel av 1900-tallet.

## Eksterne lenker
* Veinavn i Ørland – Breivika på Garten
Nils Bergslien

**Nils Bergslien** (1853–1928) var en norsk maler, tegner, illustratør og billedhogger. Han ble utdannet ved onkelen Knud Bergsliens og Morten Müllers malerskole i Kristiania, og ved Akademie der Bildenden Künste München. Han var kjent for sine nasjonalromantiske folkelivsskildringer og motiver fra eventyr og sagn, blant annet mange, ofte komiske nissebilder reprodusert som postkort. Bergslien arbeidet også med dekorasjonsmaleri og utformet relieffer, medaljonger og liknende.

I Eidfjord kommune ligger Galleri Nils Bergslien som har utstilt flere verker av Nils Bergslien.

Fil:Nils Bergslien-Dans på lemmen.jpg|«Dans på lemmen» fra 1895
File:Nils Bergslien Kristinas avreise til Spanien (prinsesse Kristina av Tunsberg) painting oil on canvas 179x222 cm (70.5x87.5 in) displayed at Tønsberg og Færder bibliotek Public library Norway photo 2018-02-12 B cropped.jpg|Bergsliens historiemaleri «Kristinas avreise til Spanien» viser prinsesse Kristina av Tunsberg som forlater Tønsberg i 1257. Bildet henger i Tønsberg og Færder bibliotek.
File:Ridande Vossabrudlaup Mounted wedding procession Relieff Nils Bergslien Voss Norway 2016-10-25 Ola Mosefinn 01.jpg|Bergsliens bronserelieff «Ridande vossabrudlaup» ble reist på Vossevangen 1921 til minne om Ola Mosafinn og tradisjonen med ridende bryllupsfølger i Voss. 



## Referanser


## Litteratur
* 
* 
* 

## Eksterne lenker
* 
* Norsk kunstnerleksikons artikkel om Nils Bergslien
* Norsk biografisk leksikons artikkel om Nils Bergslien
* Store norske leksikons artikkel om Nils Bergslien
* Artikkel om «Bergslikunstnarane» på DigitaltMuseum.no
* Nettstedet til Galleri N.Bergslien i Eidfjord kommune 
* Verk av Nils Bergslien hos  fotoarkiv ovaering.no
Charlie og sjokoladefabrikken (andre betydninger)

**Charlie og sjokoladefabrikken** har flere betydninger:

**[[Charlie og sjokoladefabrikken]]* – barnebok av Roald Dahl fra 1964
*''Charlie og sjokoladefabrikken'' (1971) – filmen fra 1971
*''Charlie og sjokoladefabrikken'' (2005) – filmen fra 2005 med Johnny Depp
Nordiske grener under Vinter-OL 1994

**Nordiske grener under Vinter-OL 1994** ble arrangert fra 13. til 27. februar. Under OL 1994 på Lillehammer ble det arrangert 15 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 10 km klassisk
17. februar

##### 30 km fristil
14. februar

##### 50 km klassisk
27. februar

##### 15 km jaktstart
19. februar

##### 4 x 10 km stafett
22. februar

#### Kvinner
##### 5 km klassisk
15. februar

##### 15 km fristil
13. februar

##### 30 km klassisk
24. februar

##### 10 km jaktstart

##### 4 x 5 km stafett

### Kombinert
#### 15 km individuelt
Hoppøvelsen ble avholdt 18. februar i Lysgårdsbakkene mens langrennet 19. februar på Birkebeineren skistadion. I alt var det 53 utøvere, hvorav 52 fullførte langrennet.

**Hopprenn (normalbakke, K90)**

**Langrenn (15 km)**

#### Lagkonkurranse
23. februar og 24. februar
I alt deltok 12 lag.

**Hopprenn (normalbakke, K-90)**

**Langrennet (3x10 km)**

### Skihopping

#### Stor bakke K 120

#### Normalbakke K 90

#### Lag

## Eksterne lenker
* Lillehammer 1994 Cross Country Skiing Results på olympics.com
* Lillehammer 1994 Ski Jumping Results på olympics.com
* Lillehammer 1994 Nordic Combined Results på olympics.com
* Cross Country Skiing at the 1994 Winter Olympics på olympedia.org
* Ski Jumping at the 1994 Winter Olympics på olympedia.org
* Nordic Combined at the 1994 Winter Olympics på olympedia.org
* Cross Country Skiing  på Sports-reference.com
* Ski Jumping  på Sports-reference.com
* Nordic Combined at the 1994 Lillehammer Winter Games  på Sports-reference.com
Ragnhild Nilstun

**Ragnhild Nilstun** (født 31. januar 1943 i Lofoten) er en norsk forfatter og dramatiker. 

Nilstun vokste opp i Larvik, og er nå bosatt i Tromsø. Hun er utdannet filolog og har arbeidet i skolen og ved Universitetet i Tromsø. Hun debuterte som forfatter i 1979 med romanen *Etterbyrden*. I 1996 kom *For mitt blikk*, om den farløse Anna Figenschou på vei fra deklassert fosterbarn via husholdningslære og kjolesøm til handelsstedet Jupvaag i Finnmark. Vi følger hennes videre utvikling i *For kjærlighets skyld* (2002) og *Min lange reise ender her* (2007). 

Nilstun har også skrevet noveller og barnebøker, og er oversatt til flere språk. Barneboken *Pappaen som ikke fant veien hjem* er satt opp som barneteater i Tyskland og Japan.

## Bibliografi
* *Etterbyrden* &ndash; roman (1979)
* *Gjeldsposter* &ndash; roman (1981)
* *Den lille prinsessen som drog ut i verden* &ndash; barnebok (1986)
* *Begjærets pris og andre noveller* (1988)
* *Pappaen som ikke fant veien hjem* &ndash; barnebok (1989)
* *For mitt blikk* &ndash; roman (1996)
* *For kjærlighets skyld* &ndash; roman (2002) 
* *Min lange reise ender her* &ndash; roman (2007)
* *Trilogien om Anna Figenschou* &ndash; samlebind *For mitt blikk*, *For kjærlighets skyld* og *Min lange reise ender her* (2008)

## Drama
* *Pappen som ikke fant veien hjem*

## Priser
*  – Amalie Skram-prisen 
*  – Havmannprisen for *For kjærlighets skyld*

## Referanser


## Kilder
*Presentasjon av Ragnhild Nilstun i Forfatterkatalogen på Forfattersentrums nettsider

## Eksterne lenker
* 
*Ragnhild Nilstun  i Norske Dramatikeres Forbund
* Ragnhild Nilstun i NRK Forfatter
* Ragnhild Nilstun i Aftenposten Alex
* Ragnhild Nilstun på Fjordgaten
Ny Jord

**Ny Jord** (*Selskap for landets indre kolonisasjon og emigrasjonens innskrenkning*) ble dannet i 1908 og fikk i 1915 sitt nåværende navn. Selskapet hadde som formål å minske utvandringen. Dette skulle gjøres ved å vise til ulempene ved å dra fra landet og å gi folk en mer realistisk oppfatning av hva de kunne vente seg dersom de emigrerte. 

Selskapet arbeidet etter hvert mest for bureising på udyrket jord ved å kjøpe dyrkingsfelt, og på særlige vilkår gi økonomisk tilskudd til bureisere. Fram til midten av 1930-tallet hadde selskapet gitt tilskudd til mer enn 10 000 bureisingsbruk, og det var dyrket over 180 000 dekar jord. 

## Bureising etter område
Nordland, Troms og Hedmark var de tre fylkene med flest bureisingsbruk. I Oppland ble det i perioden 1921-55 etablert 1353 bureisingsbruk. Snertingdal var den kommunen med flest bruk (92 stk), tett fulgt av Torpa med 85 bruk. Flere av bureisningsgrendene som kom i stand som følge av selskapets virksomhet, ble på folkemunne ofte kalt *Ny jord*, slik for eksempel med grenda Elveng i Bjugn. 

## Ekspansjon og omorganisering
Selskapet startet i 1916 Val landbruksskole i Nærøy i Nord-Trøndelag.

I 1972 gikk Ny Jord sammen med Det norske myrselskap og dannet Det norske jord- og myrselskap (DNJM).

## Litteratur
**Selskapet Ny jord 1908-1958* (Oslo, 1958)
*Storhaugen, Ola *Nekåbjørgen : ei bureisingsgrend i Selbu 1936-1986* (Nidaros forl. 1986)
*Fostad, Einar. «Bureising i Skogn» I: *Levanger historielags årsskrift 1987*
*Leth-Olsen, Sturla *Det nøtta lell! : om bureisingsgranda Elveng i Bjugn 1935-1985* (Bjugn, 1991)
*Hansen, Frithjof «Myrsoldatene : bureising og jorddyrking på Senja i 1930-årene» I: *Årbok for Senja 1996*
*Vandbakk, Johan «Da ei ny bygd ble til : om bureisinga på Aursjømyra mellom Verran og Rissa» I: *Årbok for Fosen 1998*
*Moen, Olav «Bureising som utveg : med hovedvekt på bureisinga i Oppland» (Utgitt av Det Norske Jord- og Myrselskap 1988)

## Eksterne lenker
* SSB: kort om bureising
* Bureisningshistorisk prosjekt i Nord-Trøndelag
* Bureisningsbruket '''Åseng''' på Maihaugen
* ''Bureising'' i Pax leksikon
Støpejern

**Støpejern** er en betegnelse på en gruppe jern-baserte legeringer med karbon og silisium, som størkner i et *eutektikum* (dvs. smeltepunktet for en blanding av to kjemiske forbindelser som samlet har lavere smeltepunkt enn hver av dem separat). Karboninnholdet er minimum 2,1&nbsp;% (vektprosent), ettersom jernlegeringer med lavere innhold defineres som karbonstål. Vanlig innhold av legeringselementer er 2,1–4&nbsp;% karbon, 1–3&nbsp;% silisium og inntil 0,5–1&nbsp;% av andre elementer som mangan, kobber, tinn m.fl., alt etter hvilke egenskaper støpejernet skal ha.

## Bruk
Eksempler på bruk er maskindeler, skipsdeler, vannrør (soilrør), gategods (kumlokk) og bildeler. Sistnevnte står for en betydelig del av verdensproduksjonen av støpejern, og eksempler er motor-, styrings- og bremsedeler. Støpejern benyttes også i vedovner, stekepanner, gryter og kasseroller.

## Fremstilling
Støpejern lages ved at jernholdige råmaterialer, sammen med karbon og andre legeringselementer, smeltes i en smelteovn, en masovn. Når ønsket temperatur og analyse er oppnådd, blir det smeltede jernet tappet i en øse, tilført nye legeringselementer og deretter støpt i sandformer som gir den ønskede form på delen som skal lages.

## Typer
Støpejern inndeles i to hovedgrupper, hvitt og grått, etter utseendet på bruddflaten. I hvitt støpejern foreligger karbonet som «sementitt» (et hardt og sprøtt jernkarbid kjent fra støpejern og i ulegerte og lavlegerte stål) som gir et meget hardt og slitesterkt materiale. I grått støpejern foreligger karbonet som utskilt grafitt. Grunnen til denne forskjellen er å finne i at legeringer av jern og karbon har to ulike fasediagrammer, det metastabile Fe-Fe3C og det stabile Fe-C. Enkelt sagt vil en ved rask størkning følge det metastabile systemet, mens det stabile er foretrukket ved noe senere størkning. Det er også vanlig å tilsette ympemiddel til smelten før støping for å unngå dannelse av hvitt støpejern.

Grått støpejern har igjen flere varianter, etter hvordan den utskilte grafitten opptrer. De to viktigste er flakgrafitt, omtalt som «grått støpejern», og kulegrafitt omtalt som «seigjern», «kulegrafittjern» eller «nodulært støpejern». De mekaniske egenskapene til disse to er ganske forskjellige, ettersom flakgrafitt gir høy varmelednings- og dempningsevne, egnet for motorblokker, mens kulegrafitt gir høy motstand mot plastisk deformasjon. Enkelt sagt kan en skille mellom disse ved at grått støpejern kan slås i stykker med en slegge, mens slår en på seigjern vil en knekke skaftet på slegga før støpejernet gir seg. Seigjern lages ved tilsetting av behandlingslegering til smelten før støping.

Det er også mulig å varmebehandle støpejern etter støping for å oppnå andre mekaniske egenskaper.

Tonnasjemessig er grått støpejern fortsatt størst, mens seigjern øker mest og har fått betydelig anvendelse. Eksempler er komponenter i vindmøller og annet maskingods som avløser langt dyrere løsninger med sveiste konstruksjoner.

## Referanser


## Se også
* Jernovn

## Eksterne lenker
* Furnes Jernstøperi AS - Ett av Nordens største jernstøperier.
* |title=DigitaltMuseum: Søk:  'støpejern' |publisher=DigitaltMuseum
Haa

**Haa** (eventuelt *Ha*) er et av de 20 fylkene (*[[dzongkhag]]*) i Bhutan. 

Navnet **Haa** (uttales *hah*) og den eldre navneformen **Has** (uttales *hay*) gir assosiasjoner til esoterisk bortgjemthet. Et alternativt navn på dalen skal være *Den bortgjemte ris-dalen*.

**Haa-dalen** er en trang, steil nord-sørgående dal som dominerer landskapet i fylket. Det dyrkes ris, poteter og chili i dalbunnen og i terrasser i dalsidene og sidedalene. 78% av fylket er skogkledd, og skogbruket er viktig for den lokale økonomien.  Dalen ble åpnet for utenlandsk turisme i 2002, men det er langt igjen før dalen blir like godt tilrettelagt for turistnæring som de mer utviklede fylkene Paro, Thimpu og Bumthang.

## Geografi
Haa ligger ved Bhutans vestgrense, mot Tibet i Kina. Den  indiske hæren har en militærbase i Haadalen for å bidra til landets egen evne til å hindre kinesiske grensekrenkelser. 

Haa består av fem *[[gewog]]* eller underdistrikt:
* Bji Gewog
* Katsho Gewog
* Sama Gewog
*Sangbay Gewog
*Uesu Gewog

## Templer
De to viktigste templene i fylket, det **Sorte tempel** (*Lhakhang Nagpo*) og det **Hvite tempel** (*Lhakhang Karpo*) ble angivelig bygd samtidig med Kyerchu-tempelet i Paro på 600-tallet.  Templene ligger nær hverandre på et hellig sted kalt *[[Ri-Puensum]]*, (*Trebrødre-høyden*).  Et tredje tempel **Haa Gonpa** ble bygd lenger opp i dalen på et sted hvor en hellig åpenbaring skal ha skjedd.

## Eksterne lenker
* Dzongkhag profil med kart over gewog
* Femårsplan 2002-2007
* ''A History of Has (Ha) Valley'' av Lama Pema Tshewang, fra *The Journal of Bhutan Studies* Vol. 5
David Heyman

**David Jonathan Heyman** (født 1961 i  London) er en britisk filmprodusent.

Han startet sin karriere i filmindustrien som produksjonsassistent, før han produserte sin første film *[[Juice (film)|Juice]]* i 1992. Han hadde en del suksess som produksjonsleder i USA, før han returnerte til London for å etablere sitt eget produksjonsselskap, Heyday Films, i 1997.

Han har siden produsert et stort antall filmer, og mest kjent av disse er filmene om Harry Potter, som begynte med *[[Harry Potter og De vises stein (film)|Harry Potter De vises stein]]* i 2001.

## Eksterne lenker
*
Régie autonome des transports parisiens

**Régie autonome des transports parisiens** (**RATP**) er et fransk kollektivtransportselskap som har ansvar for drift av offentlig transport i og rundt Paris (Métro de Paris, forstadsbaner, buss og trikk). Gjennom datterselskapet *RATP Développement SA* (*RATP Dev*) driver selskapet også kollektivtransport over store deler av verden, deriblant busselskapene London Sovereign og London United i London.

## Historie
Opprrinnelig var det flere private selskaper som ivaretok kontrollen med byens transportnett. RATP ble vedtatt opprettet ved særlov av 21. mars 1948 og overtok 1. januar 1949 for *Compagnie du chemin de fer métropolitain de Paris* (CMP), som hadde driftsansvaret for metrolinjene, og *Société des transports en commun de la région parisienne* (STCRP) som hadde med bussrutene å gjøre.

Tidligere hadde CMP overtatt selskapene *Société du chemin de fer électrique souterrain Nord-Sud de Paris* i 1930 og *Ligne de Sceaux* i 1937. STCRP ble opprettet 1. januar 1921 som en sammenslåing av flere uavhengige buss- og trikkelinjer i Parisområdet. Disse trikkelinjene hadde blitt overtatt av busser på det tidspunktet STCRP ble innlemmet i RATP. Ironisk nok er RATP i ferd med å bygge ut trikkeforbindelsene igjen.

## Rutenettet
Rutenettet RATP har ansvar for er:

*Buss: 3&nbsp;403 km busslinjer, hvorav 569 km innen Paris by
*Trikk: 20 km trikkespor fordelt på 2 linjer
*Undergrunnsbane: 211 km metro, hvorav 168 km innen Paris by, med 297 stasjoner, fordelt på 16 linjer, hvorav én linje er fullautomatisert
*Forstadsbane: 115 km fordelt på 2 linjer
*Kabelbane: 100 m kabelbane ved Montmartre
*Ekspressbuss Trans-Val-de-Marne (TVM) – buss i egne traséer

## Referanser




## Eksterne lenker
* 
* Sporvognsrejser: Régie Autonome des Transports Parisiens (RATP)
Aking

**Aking** er en idrett som foregår ved at man ligger på en spesialkjelke, kalt rodel, og aker nedover en islagt bane. Idretten er siden 1957 internasjonalt organisert under FIL.

## Aking i Norge

Som konkurranseidrett er aking relativt lite utbredt i Norge; idretten rapporterer selv om under  aktive utøvere per 2016. Idretten er organisert i særforbundet Norges Ake-, Bob- og Skeletonforbund sammen med bobsleigh og skeleton. Forbundet ligger under Norges Idrettsforbund og Olympiske Komité. Akeforeningen i Oslo er Norges mest fremtredende klubb.

Norge har ofte stilt med utøvere under vinter-OL, med fjerdeplass for Rolf Greger Strøm i Innsbruck 1964 som sterkeste resultat.
## Konkurranse

Aking som idrett deles igjen inn i naturbaneaking og kunstbaneaking.

I Norge har naturbaneaking tidligere vært mest utbredt. Banen består av en islagt vei, med vant rundt. Svingene er lite doserte, og man er avhengig av skarpe meier. Før krappe svinger vil man som regel bremse farten ved hjelp av kraftige pigger under skoene. Tidligere var det en rekke baner som ble islagt og preparert hver vinter, men nå er det kun Midstulia i Oslo som blir preparert. Det arrangeres egne verdensmesterskap på naturbane.

Kunstbaneaking er den formen mange har sett på TV. Norges eneste bane finnes ved Hunderfossen, og ble bygget i forbindelse med OL på Lillehammer. Her er alle svinger kraftig doserte og man vil derfor aldri bremse før svingene. Meiene er sløve, for å skape minst mulig motstand. Farten kan bli svært høy, opp mot 155&nbsp;km/t har blitt målt i internasjonale konkurranser.

## Fritidssyssel
Barneaking foregikk og foregår fortsatt ved at en trekker med seg en kjelke eller et akebrett opp en bakke, og aker ned igjen. Før biltrafikken tetnet til i de store byene i Norge, var det vanlig å bruke lengre strekninger av veinettet til aking. På enkelte strekninger var det interessekonflikt mellom de som ville ha veien sandstrødd, og de som ville ake.

I Funchal på Madeira kan man ake på sleder som glir på vanlige brostein. Sledene er utstyrt med benker, og det følger med to mann med lange stenger som styrer ned noen nokså bratte gater fra endestasjonen på en av taubanene og ned til sentrum.  Denne transportmåten er en gammel tradisjon.

## Historie
Den første organiserte sammenkomsten for sporten fant sted i 1883 i Sveits. Skeleton, hvor utøveren ligger på magen med hodet foran, var den tidligste olympiske varianten av aking, da under navnet toboggan-løp. 
Det første offisielle verdensmesterskapet ble holdt i 1955 i Korketrekkeren, Oslo. Første gang sporten var med i OL var i 1964 i Innsbruck. Tyskland er dominerende nasjon gjennom tidene, men OL-medaljører har også kommet fra Italia, Østerrike, USA, Russland og Latvia.

## Se også

* Akebrett
* Bobsleigh
* Kjelke
* Kjelkehockey
* Skeleton
* Slede
* Pulk
* Sparkstøtting

## Referanser


## Eksterne lenker
*
Anniken Huitfeldt

**Anniken Scharning Huitfeldt** (født 1969) er en norsk politiker (Ap) og diplomat.

Hun måtte gå av som utenriksminister i 2023 pga. alvorlige habilitetsbrudd, men fikk fornyet tillit av regjeringen året etter da regjeringen utnevnte henne til Norges ambassadør i USA. 

Huitfeldt var stortingsrepresentant for Akershus fra 2005 til 2024, da hun trådte ut for å begynne i utenrikstjenesten. Hun var leder i Stortingets utenriks- og forsvarskomité fra 2013 til 2021 og Norges utenriksminister fra 2021 til 2023.

Hun har også vært barne- og likestillingsminister, kulturminister og arbeidsminister.

## Familie
Hun vokste opp på Jessheim på Romerike. Hun er datter av lagdommer Iver Huitfeldt (født 1943) og lektor Sidsel Scharning (1940–1990). Hun har to søsken: Anders og Astrid Huitfeldt.

Hun er gift med forretningsmannen Ola Flem (født 1969). De har tre barn.

Hun tilhører den tidligere adelsslekten Huitfeldt (uttales *vittfelt*). Hun er også etterkommer av Norges rikskansler Jens Bjelke.

## Karriere
Hun hadde verv i Arbeidernes ungdomsfylking og Norges Gymnasiastsamband mens hun gikk videregående skole. Hun satt, ved siden av universitetsstudiene, i ledende verv i AUF fra 1990 til 2000, sist som AUF-leder fra 1996 til 2000. 

Huitfeldt er utdannet cand.philol. med hovedfag i historie fra Universitetet i Oslo fra 1996. Hun arbeidet noen år som forsker ved Fafo, blant annet innen temaer som barns og kvinners rettigheter. Hun satt også i to regjeringsoppnevnte utvalg, som utredet bolig- og skolepolitikken: Boligutvalget (NOU 2002:2) og Kvalitetsutvalget (NOU 2003:16).

Hun ble valgt inn på Stortinget fra Akershus i 2005 og ble første nestleder i Stortingets kirke-, utdannings- og forskningskomité. Fra 2007 til 2019 var hun leder i Arbeiderpartiets kvinnenettverk.

Hun var barne- og likestillingsminister i Jens Stoltenbergs rødgrønne regjering fra 2008 til over stortingsvalget i 2009, da hun ble kulturminister. Fra 2012 til regjeringsskiftet i 2013 var hun arbeidsminister.

Huitfeldt var leder i Stortingets utenriks- og forsvarskomité fra 2013 til 2021 og utenriksminister i Jonas Gahr Støres regjering fra 2021 til 2023. Denne perioden ble fremfor noe preget av Russlands store invasjon av Ukraina i 2022, som førte til store sikkerhetspolitiske endringer. Hun måtte gå av som følge av en av flere saker det året om inhabilitet i regjeringens saksbehandling.

Hun ble våren 2024 utnevnt av regjeringen til ambassadør ved Norges ambassade i Washington. Hun trådte raskt ut av Stortinget og inn i en stilling i Utenriksdepartementets sikkerhetspolitiske avdeling, i påvente av å tiltre som ambassadør.

## Referanser


## Eksterne lenker
* 
* 
* 
*
Stupbomber

**Stupbomber** betegner et mindre bombefly som slipper bombelasten sin under et bratt stup mot målet for presisjonsbombing. Flyene ble ofte satt inn når fiendtlige stillinger og kjøretøy skulle ødelegges enkeltvis, siden det ofte var mer effektivt enn teppebombing fra stor høyde. Stupbomberen kan best beskrives som en form for angrepsfly da dens rolle var flystøtte og taktisk bombing. Den var også svært effektiv mot skip. Særlig i Stillehavet var flytypen populær, og svært ofte involvert i store slag (eksempelvis slaget ved Midway). Idéen oppsto under den første verdenskrig og ble brukt igjen under den andre verdenskrig. 

Den mest brukte angrepsmetoden var at flyene vant stor høyde ved å stige relativt raskt når de nådde målet sitt. Deretter rullet flyene over, og satte full fart ned mot bakken før de slapp lasten. 

De mest kjente stupbomberne var Junkers Ju 87, Stuka, Aichi D3A og Douglas SBD Dauntless. Curtiss SB2C Helldiver var en mindre kjent type.
Martin Haug

**Martin Haug** (født 24. september 1952) er en norsk gitarist.

Han studerte med prof. Erik Stenstadvold ved Norges musikkhøgskole og tok sin diplomeksamen i 1979, og han fikk kritikernes anerkjennelse for sin debut i 1980. Siden da har han gitt en rekke konserter i Europa, Asia, USA og Sør-Amerika. 

Haug har sammen med Erik Stenstadvold gitt ut to CD-plater på selskapet Simax som begge har vakt internasjonal oppsikt. Den første ble også valgt som årets plate av italienske *[[Il Fronnimo]]*. Han har mottatt Statens arbeidsstipend, samt en rekke reise- og 
studiestipend.

Haug dannet i 1997 duoen A Corda med Birgitte Stærnes, som bl.a. har turnert med Rikskonsertene og gitt ut tre plater. Han er også lærer i klassisk gitar og musikkteori-fag ved St. Hallvard VGS, og skriver musikkanmeldelser for *[[Drammens Tidende]]*. I mer enn ti år har han ledet for Drammen Kammermusikkforening.
## Referanser
Den norske dokumentarfilmfestivalen

**Den norske dokumentarfilmfestivalen** (forkortet **Dokfilm**) er et årlig arrangement, arrangert i Volda av studenter ved Høgskolen i Volda, og regnes som norges eldste dokumentarfilm-festival arrangert første gang i 1997. Tidligere gikk festivalen under navnet *Volda filmfestival*. Det blir vist rundt 50-60 filmer under festivalen. Festivalen er idealistisk, og er basert på studenteres frivillige arbeid og sponsorer både lokalt og nasjonalt. I motsetning til de fleste andre festivaler betaler ikke *Dokfilm* noen regissører for å vise filmer, og på samme måte tar man heller ikke betalt for å vise filmer. 

Dokfilm viser først og fremst norsk dokumentarfilm. I 2013 ble det vist 33 norske dokumentarfilmer, 22 studentfilmer og 9 utenlandske filmer. Festivalen er en møteplass for dokumentarfilmbransjen i Norge i tillegg til en festival for tilreisende og lokalbefolkningen i Volda og omegn. 

## Filmpriser
Fetsivalen deler ut fire priser:

* **Gullfluga**, for beste lange dokumentarfilm
* **Ildfluga**, for beste korte dokumentarfilm
* **Nymfeprisen**, for beste studentproduksjon
* **Publikumsprisen**, for beste dokumentarfilm kåret av publikum.

## Åpnings- og avslutningsfilmer

## Referanser


## Eksterne lenker
*
Olga Danilova

**Olga Valerjevna Danilova** (russisk Ольга Валерьевна Данилова, født 1970) er en russisk langrennsløper.

## Karriere

Under OL 1998 i Nagano vant hun gull på 15&nbsp;km klassisk og i stafetten, i tillegg til en sølvmedalje på i jaktstarten.

Under OL 2002 i Salt Lake City kom hun først i mål i jaktstarten, og ble nummer to på 10&nbsp;km klassisk. Hun ble imidlertid frakjent medaljene etter at hun testet positivt for doping.

Olga Danilova har også tatt 11 medaljer i VM, hvorav fire gullmedaljer på stafett.

## VM-medaljer
* 1995 &ndash; gull på 4×5&nbsp;km stafett, bronse på jaktstart
* 1997 &ndash; gull på 4×5&nbsp;km stafett, bronse på 5&nbsp;km klassisk
* 1999 &ndash; gull på 4×5&nbsp;km stafett, sølv på 5&nbsp;km klassisk og 30&nbsp;km klassisk
* 2001 &ndash; gull på 4×5&nbsp;km stafett, sølv på 10 og 15&nbsp;km klassisk, bronse på jaktstart

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Referanser


## Eksterne lenker
*
Realisme (erkjennelsesteori)

**Realisme** er den epistemologiske posisjonen at våre sanser og erkjennelser inneholder informasjon om virkeligheten.
Ifølge den *naive realismen* er virkeligheten nøyaktig slik vi oppfatter den.
Mer utbredt er den *kritiske realismen* som er enig i at sansene kan fortelle oss noe om verden og dens beskaffenhet, men som mener at man ikke alltid kan stole på at sansene våre gjengir virkeligheten korrekt.

Eksempler på det sistnevnte er optiske bedrag, som bl.a. vitenskapsfilosofen Norwood Russell Hanson har påpekt.

En epistemologisk skole som prøver å forklare hvorfor sansene våre ikke nødvendigvis gjenspeiler realiteten, er den evolusjonære erkjennelsesteorien.
Ursus (selskap)

**Ursus** var et polsk selskap som produserer traktorer, landbruks utstyr og skogsmaskiner. Ursus var en av de ledende traktorprodusentene på det østeuropeiske markedet.

I Norge er det Therkelsen Maskin AS som er importør.

## Eksterne lenker
*
Massey Ferguson

**Massey Ferguson** (MF) er et merkevarenavn og en produsent av traktorer, skurtreskere, traktorgravere og andre landbruksredskaper. MF inngår i det amerikanske AGCO-konsernet, og har i dag hovedkvarter i Duluth, Georgia, USA.  

Merket har røtter tilbake til 1847, da Daniel Massey startet opp Newcastle Støperi og Maskinfabrikk i Newcastle, Ontario, Canada. Der ble blant annet noen av de første mekaniske treskerne i verden produsert. Til å begynne med var det bare sammenstilling av deler fra USA, men etter hvert begynte de å designe og produsere egne deler.  

Harry Ferguson fra Nord-Irland fant opp et hydraulisk trepunkts redskapsløft som kan overføre vekt fra redskap til traktor under arbeid, noe som gjorde det mulig å arbeide med større redskap på lettere traktor. 

Fergusons trepunktsløft ble først lansert på en traktor produsert i samarbeid med David Brown, Ferguson-Brown model A som ble produsert i perioden 1936 til 1939. Deretter samarbeidet han med Henry Ford, etter det såkalte Handshake Agreement, Fords eneste kompaniskap den gangen. Samarbeidet brøt sammen etter ni år, i 1947, to måneder etter Henry Fords død, med et omfattende rettsoppgjør som følge. 

I 1946 startet Ferguson produksjon i Coventry i England. I 1948 åpnet en fabrikk i Detroit i USA. 

Selskapet inngikk etter en tid samarbeid med skurtreskerprodusenten Massey-Harris, og i august 1953 ble de to selskapene fusjonert til Massey-Harris-Ferguson. Navnet ble i 1958 forkortet til Massey-Ferguson.

Massey Ferguson kjøpte i 1959 hele det italienske landbrukskonsernet Landini. De har bygd mange modeller for MF opp gjennom årene, spesielt små modeller til å gå på vingårder, mellom vinrankene. 

I 1989 ble 66 % solgt til amerikanske AGCO. Senere, i 1994, ble en ny andel solgt, og i år 2000 ble siste resterende andel også solgt til AGCO.

I dag blir traktorer og landbruksutstyr produsert på disse plassene: 

* Beauvais, Frankrike
* Canoas, Brasil
* Breganze, Italia
* Kansas, USA
* Santa Rosa, Brasil

## Se også
* Ferguson TE20 (Gråtass)

## Referanser


## Eksterne lenker
*
Nordiske grener under Vinter-OL 1998

**Nordiske grener under Vinter-OL 1998** ble arrangert fra 8. til 22. februar. Under OL 1998 i Nagano ble det arrangert 15 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 10 km klassisk
12. februar

##### 30 km klassisk
9. februar 1998

##### 50 km fristil
22. februar 1998

##### 15 km jaktstart
14. februar 1998

##### 4 x 10 km stafett
17. februar 1998

#### Kvinner
##### 5 km klassisk
10. februar 1998

##### 15 km klassisk
8. februar 1998

##### 30 km fristil
20. februar 1998

##### 10 km jaktstart
12. februar 1998

##### 4 x 5 km stafett
15. februar 1998

### Kombinert
#### Individuelt

#### Lag

### Skihopping

#### Normalbakke 90 m

#### Stor bakke 120 m

#### Lag

## Eksterne lenker
* Nagano 1998 Cross Country Skiing Results på olympics.com
* Nagano 1998 Ski Jumping Results på olympics.com
* Nagano 1998 Nordic Combined Results på olympics.com
* Cross Country Skiing at the 1998 Winter Olympics på olympedia.org
* Ski Jumping at the 1998 Winter Olympics på olympedia.org
* Nordic Combined at the 1998 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Antonio Carraro

**Antonio Carraro** er et italiensk traktormerke.

Produsenten har med denne spesialisert seg på traktorer for bruk i spesielt bratte områder. Traktorene har for eksempel lav bakkeklaring og fire like store hjul.

## Eksterne lenker
*
Brownsk bevegelse

**Brownske bevegelser** (eller «virrevandring») er uregelmessige bevegelser av partikler i en væske eller gass og ble først observert av botanikeren Robert Brown. De skyldes kollisjoner mellom partiklene og molekylene i væsken (gassen).

Brownske bevegelser er i utstrakt bruk innen matematisk modellering og en viktig anvendelse er som representasjon for aksjers dynamikk i finans.

De benyttes også for å kontrollere tilfeldige variasjoner i simuleringer og 3D-modellering.

## Matematisk definisjon

En stokastisk prosess W_t kalles en *Brownsk bevegelse* dersom den tilfredsstiller følgende betingelser:
# W_0=0
# W_t er kontinuerlig med tanke på tidsparameteren
# W_t har stasjonære uavhengige inkrement W_t - W_s \sim \mathcal{N}(0,t-s), \, 0 \leq s \leq t

## Referanser


## Eksterne lenker
* 
* Om Brownske bevegelser, av Michael Fowler, University of Virginia
* «What Brown Saw and You Can Too», om Robert Brown og hans observasjon (engelsk)
Eivind Gulliksen

**Eivind Gulliksen** (født 23. januar 1973 i Sør-Korea) er en norsk illustratør. Han har studert kunst, grafisk design og illustrasjon i Bristol i England. Han har tegnet til en lang rekke barnebøker, blant annet sin egen prisbelønte debutbok *Bud and the Nameless Potato* som ble utgitt i Korea i 2002. Gulliksen kombinerer ofte en presis, men myk blyantstrek med jevne fargeflater og grafiske effekter fra digitale tegneprogrammer.

Gulliksen arbeider i Drammen.

## Eksterne lenker

* Eivind Gulliksens nettpresentasjon
* Eivind Gulliksens blogg med mange bildeeksempler
* Illustrerte bøker utgitt på Cappelen Damm
Sara Sandmark

**Sara Gotzen Sandmark** (døpt 19. mai 1755 i Ås i Akershus, død 26. august 1836 i Eidsvoll) var en norsk eventyrforteller. Camilla Collett forteller om henne i *I de lange Nætter. Sekstende Nat. Eventyrsara og hennes datter* at hun kunne både arabiske, spanske og franske eventyr – foruten norske. Hun brakte fortellekunsten videre til dattera *Lisbeth Marie*, som var barnepike hos Wergelands under Henriks og Camillas oppvekst. Lisbeth Marie ble en av de viktigste kildene for Peter Chr. Asbjørnsen.

Sara var datter av klokkeren i Eidsvoll, Peder Lefsen Sandmark og kona Anna Catharina Labard, kom i sin ungdom til København, og var en stund forlova med en handverker i byen. Under et besøk hjemme i Eidsvoll ble hun alvorlig kvesta på en dansemoro og fikk nesen knust. Etter dette ble hun boende hjemme, som husmannskone i Åsgrenda. Mannen gjorde en protese av tre til henne, og hun ble seinere helst kalt «Sara trenese».

Collett beskriver Saras og Lisbeth Maries ulike fortellestil som følger: *«Med Moderens merkværdige Hukommelse og rene, korrekte, jeg tør næsten sige klassiske Gjengivelse, forenede hun (Lisbeth) en skabende Evne, mere Fantasi og en viss romantisk Inderlighed»*.

## Referanser
Forskjeller mellom romanen og filmatiseringene av Charlie og sjokoladefabrikken

Den følgende tabellen oppsummerer **forskjeller mellom romanen og filmatiseringene av ''[[Charlie og sjokoladefabrikken]]**'' av Roald Dahl. Dahl skrev også først filmmanuset for den første filmen, selv om en ukreditert omarbeiding av manuset ble laget av David Seltzer.
Jarl av Buchan

**Jarl av Buchan** er en tittel i Skottlands høyadel. Den har blitt opprettet tre ganger av den skotske kongen. Den første linjen døde ut av seg selv, mens den andre fikk tittelen inndratt. Den tredje har fortsatt tittelen. 

De subsidiære titlene er:
*Lord Auchterhouse (opprettet 1469, i Skottlands høyadel)
*Lord Cardross (opprettet 1610, i Skottlands høyadel)
*Baron Erskine of Restormel Castle (opprettet 1806, i Det forente kongerikes høyadel)

Jarlene av Buchan satt i House of Lords på grunn av tittelen Baron Erskine av Restormel Castle,inntil *[[Peerage Act 1963]]* strammet inn adgangen til å møte i overhuset. Arvingen bruker ærestittelen *Lord Cardross*.

Slektens sete er Newnham House nær Hook i Hampshire.

## Jarler

### Første opprettelse - 1221

### Andre opprettelse - 1374

### Tredje opprettelse - 1469

Arvingen til tittelen er Henry Thomas Alexander Erskine, Lord Cardross.
FMNorge

**FMNorge** var en norsk supporterside for spillserien Football Manager. Siden ble opprettet av Vegard Egeland i desember 2002, men ble en stund drevet av Media Invest AS. Den var den ledende norske siden om Football Manager. Ettersom spillserien frem til 2005 gikk under navnet Championship Manager het siden **CMNorge** frem til navnet skiftet navn til Football Manager i 2005.

Siden var offisiell partner av selskapet Sports Interactive, som var spillprodusenten som står bak spillserien Football Manager. Ved hjelp av partnerskapet, og samarbeidet med en rekke andre sider tilbød FMNorge en rekke nyheter, guider og nedlastinger til Football Manager. Forumet hadde i april 2011  registrerte medlemmer, og ved slutten av 2016 ca  medlemmer.

FMNorge ble nedlagt i 2017 og mange av forumets deltakere gikk over til Facebook som plattform for diskusjon rundt spillet.

## Referanser
Paro

**Paro** er et fylke (*[[dzongkhag]]*), en dal og en by i Bhutan.  Fylket har mange historiske minnesmerker. Både handelsvarer og invasjonsstyrker fra Tibet har kommet gjennom passet øverst i dalen. Paro er derfor den delen av landet som har tettest kontakt med Tibet og tibetansk kultur. 

## Attraksjoner
* Taktshang, eller *Drageredet*, landets beste kjente kloster
* Kyichu Lhakhang, som, sammen med Jambay Lhakhang i midt-Bhutan, er det eldste tempelet i landet, og skriver seg fra 600-tallet
* Drukgyel Dzong øverst i Parodalen ble bygd for å beskytte dalen og landet mot angrep. Dzonget ligger nå i ruiner etter en brann i 1950-årene.
* **Paro by** er fylkets eneste blomstrende markedsplass, på grunn av turistøkonomien. 
* **Rinpung Dzong**, eller **Paro Dzong**, en massiv dzong som på sedvanlig vis både er borg, kloster og fylkets administrasjonssenter. Scener fra filmen *[[Lille Buddha]]* ble tatt opp her. *Bilde til høyre.
* [[Bhutans Nasjonalmuseum]]

I Paro finnes landets eneste [[flyplass]] [https://web.archive.org/web/20051102090714/http://www.uib.no/bot/qeprg/pictures/places/Bhutan/pages/Paro%20airport%20building.htm], som kun brukes av det nasjonale flyselskapet [[Druk Air]], i dets ruter til India og andre land i Sørøst-Asia.

Paro grenser til [[Haa]] dzongkhag i vest, til [[Tibet]] i nord, og til [[Thimpu]] og [[Chukha]] dzongkhag i henholdsvis øst og sør. Fra Paro by går det veier i alle fire retninger. 

== Gewog ==
Paro består av 10 *gewog'' eller underdistrikt:
* Doga Gewog
* Dopshari Gewog
* Doteng Gewog
* Hungrel Gewog
* Lamgong Gewog
* Lungnyi Gewog
* Naja Gewog
* Shapa Gewog
* Tsento Gewog
* Wangchang Gewog

## Eksterne lenker
* 
* Dzongkhag profil med kart over gewog
* Femårsplan 2002-2007
* Fotogalleri fra Paro
John Comyn (sorte)

**John Comyn**, John II (død 1302), også kalt for den Sorte Comyn for å skille ham fra hans sønn med samme navn, John Comyn, kalt for den Røde Comyn. Sorte Comyn var en adelsmann og Vokter av Skottland. Fødselsåret er ikke kjent, men han døde antagelig i 1302, skjønt kilder har også oppgitt 1313.

## Bakgrunn
Etter at Margaret «jomfruen av Norge», som var kong Alexander III av Skottland siste ætling, døde i 1290, ble seks lorder og biskoper utpekt til Voktere av Skottland. Tittelen innebar at de hadde myndighet til å handle i regents sted. John Comyn (sorte) var en av vokterne som ble utnevnt i 1290. Den som ble valgt til konge over Skottland ble John Balliol.

Balliol-familien var en alliert av Comyn-familien. Etter kort tid ble John Balliols søster Eleanor giftet bort til John Comyn for å styrke alliansen. De fikk flere barn, deriblant sønnen John (kalt opp etter faren), som senere i livet skulle bli kjent som John Røde Comyn.

John Comyn støttet John Balliol da han kjempet mot og ble beseiret av Edvard I av England og satt fengslet sammen med Balliol i Tower of London. Etter at han ble løslatt, da Balliol ble sent i eksil til Frankrike, slo Comyn seg sammen med William Wallace i kampen for den skotske uavhengighet.

## Sønnen
John Comyn (sorte) var selv en av de som hadde et legitimt krav til den skotske tronen, ettersom han nedstammet fra kong David I av Skottland. Da Balliol måtte dra i eksil ble sønnen Røde Comyn den mektigste mannen i Skottland ved siden av sin bitreste fiende, en annen som hadde et krav til den skotske tronen; Robert Bruce. John Comyn (røde) hadde dobbelt krav til tronen gjennom både farssiden (til David I) og morssiden (til Balliol).

John Comyn (røde) delte kommandoen av de skotske styrkene med sin rival Robert Bruce etter at Wallace ble henrettet, og han hadde en viss suksess, blant annet i slaget ved Rosslyn. Men Robert Bruce aktet å sikre sitt krav til tronen og fikk Røde Comyn myrdet i en kirke i Dumfries i 1306. Seks uker senere ble Robert Bruce kronet til konge av Skottland..

## Huset Comyn utryddet
John Comyn (den sorte) døde ved Lochindorb Castle i 1302. Etter kroningen av Robert Bruce i 1306 brøt det løs en bitter borgerkrig mellom Bruces fraksjon og Comyn-fraksjonen. Borgerkrigen endte med at huset Comyn ble fullstendig utradert. John Comyn (den sorte)s sønnesønn, John Comyn IV, som hadde vokst opp i England, deltok på engelsk side ved slaget ved Bannockburn i 1314 hvor han ble drept av Robert Bruces hær. Han var den siste gjenlevende Comyn, og ættens mektige posisjon i Skottlands historie var med hans fall på slagmarken over.

## Referanser
Nordiske grener under Vinter-OL 2002

**Nordiske grener under Vinter-OL 2002** ble arrangert fra 9. til 23. februar. Under OL 2002 i Salt Lake City ble det arrangert 18 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 1,5 km sprint

##### 15 km klassisk

##### 30 km fristil

**[[Johann Mühlegg]] ble diskvalifisert og fratatt gullmedaljen på grunn av dopingmisbruk*.

##### 50 km klassisk

**[[Johann Mühlegg]] ble diskvalifisert og fratatt gullmedaljen på grunn av dopingmisbruk*.

##### Jaktstart

**[[Johann Mühlegg]] ble diskvalifisert og fratatt gullmedaljen på grunn av dopingmisbruk*.

##### 4 x 10 km stafett

#### Kvinner
##### 1,5 km sprint

##### 10 km

**[[Olga Danilova]] ble diskvalifisert og fratatt sølvmedaljen på grunn av dopingmisbruk*.

##### 15 km

**[[Larisa Lazutina]] ble diskvalifisert og fratatt sølvmedaljen på grunn av dopingmisbruk*.

##### 30 km

**[[Larisa Lazutina]] ble diskvalifisert og fratatt gullmedaljen på grunn av dopingmisbruk*.

##### Jaktstart

**[[Olga Danilova]] og [[Larisa Lazutina]] ble diskvalifisert og fratatt henholdsvis gull- og sølvmedaljene på grunn av dopingmisbruk*.

##### 4 x 5 km stafett

### Kombinert
#### Sprint

#### Individuelt

#### Lag

### Skihopping

#### Normalbakke K90

#### Stor bakke K120

#### Lag

## Referanser


## Eksterne lenker
* Salt Lake City 2002 Cross Country Skiing Results på olympics.com
* Salt Lake City 2002 Ski Jumping Results på olympics.com
* Salt Lake City 2002 Nordic Combined Results på olympics.com
* Cross Country Skiing at the 2002 Winter Olympics på olympedia.org
* Ski Jumping at the 2002 Winter Olympics på olympedia.org
* Nordic Combined at the 2002 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Hydra

**Hydra** kan sikte til:

*Hydra (gresk mytologi) et flerhodet monster
*Hydra (øy) i Hellas
*Hydra (måne) tilhørende dvergplaneten Pluto
*Hydra (nesledyr), et nesledyr som lever i ferskvann
**[[Hydra (album)]]*, et studioalbum av det amerikanske rockebandet Toto fra 1979
**[[Hydra (Within Temptation)]]* album av bandet Within Temptation fra 2014
*Hydra (Hevnerne) fiende som forekommer i *The Avengers* (tegneserie og filmer)
*Det latinske navnet på stjernebildet Vannslangen
Trygge Oslo

***Trygge Oslo*** er et musikkalbum av Jokke med Tourettes. Det kom ut i 1997 på Desperado/Slagerfabrikken.

## Sporliste
Alle låter er skrevet av Joachim Nielsen.
# «Intro»
# «Hjem»
# «Hvorfor (er jeg alltid nr. 2)»
# «Bestevenner»
# «Ut av byen»
# «Tro på meg»
# «Du er»
# «Positiv kjærlighetssang»
# «Klassefest»
# «Hemmeligheter og komplekser»
# «Komplottet»
# «Koden»
# «Trygge Oslo»

## Personell
### Jokke med Tourettes
* Joachim Nielsen - sang, gitar, orgel, piano
* Petter Pogo - gitar, synthesizer, orgel, perkusjon, kor
* Jørgen Wang - bass, kor
* Ola Snortheim - trommer, perkusjon
### Øvrige medvirkende
* Michael Ilbert - produsent 
* Jørn Christensen - gitar, perkusjon, tekniker, produsent
* Petter Baarli - gitar  
* Ingrid Renolen - bratsj 
* Magnus Larsen - cello
* Paulin Voss - cello
* Berit Lohne - kor 
* Bitten Forsudd - kor
* Tove Nilsen - kor
* Baard Slagsvold - strykearrangement, dirigent

## Listeplasseringer

## Referanser


## Eksterne lenker
* 
*  Trygge Oslo
Nykter

***Nykter*** er et musikkalbum av Joachim Nielsen. Det var hans eneste soloalbum, og det ble spilt inn med hjelp fra Backstreet Girls. Albumet er fra 1996 og ble utgitt på selskapene Desperado/Slagerfabrikken.

## Sporliste

# «Nykter» (Joachim Nielsen)
# «Selvmedlidenhet (er en synd)» (Joachim Nielsen)
# «Aldri stol på en fyllik» (Joachim Nielsen)
# «Tilbake til deg» (Joachim Nielsen/Frank Alterskjær)
# «Lørdagskveld» (Joachim Nielsen)
# «Sprettkniv» &ndash; Switchblade (Billy Cross/Richard Gottehrer/Rob Stoner/Howard Wyeth)
# «De fire årstider» (Joachim Nielsen)
# «Mine pupiller» (Joachim Nielsen)
# «Skinnet bedrar» (Joachim Nielsen)
# «For pen» (Joachim Nielsen)
# «Aleine» (Joachim Nielsen)

## Medvirkende
### Musikere
* Joachim Nielsen - sang, gitar, orgel, munnspill, låtskriver, produsent
* Hans Petter Baarli - gitar, kor
* Ole Randers-Pehrson - piano, orgel 
* Pål Kristensen - bass 
* Bjørn Terje Baarli - trommer
* Frank Alterskjær - kor, låtskriver 
* Per Gjermund Storrø - trompet
* Rolf-Erik Nystrøm - saksofon 
* Vidar Bråten - trombone
### Øvrige medvirkende
* Haavard Hansteen - ledende produsent 
* Kristian Romsøe - tekniker 
* Pål Klaastad - tekniker, miksing 
* May-Irene Aasen - fotograf 
## Kilder
*  Joachim Nielsen – ''Nykter'' på Discogs

## Eksterne lenker
*
Spenn!

***Spenn!*** er et samlealbum bestående av sanger fra de fem albumene Jokke & Valentinerne gav ut. *Spenn!* kom ut i 1995, året etter deres siste regulære album *[[Alt kan repeteres]]*.

## Sporliste
# «Spenn» (Joachim Nielsen), (**')
# «Paranoid» ([[Joachim Nielsen]]), (''[[III (Jokke & Valentinerne)|III]]'')
# «Sola skinner» ([[Joachim Nielsen]]), (''[[Et hundeliv]]'')
# «Gjeld» ([[Joachim Nielsen]]/[[May Irene Aasen]]/[[Håkon Torgersen]]), (''[[Et hundeliv]]'')
# «Sitter på en bombe» ([[Joachim Nielsen]]), (''[[III (Jokke & Valentinerne)|III]]'')
# «Jeg er redd» ([[Joachim Nielsen]]), (''[[Alt kan repeteres]]'')
# «Det drypper» ([[Joachim Nielsen]]), (''[[Et hundeliv]]'')
# «Gutta» ([[Joachim Nielsen]]), (''[[III (Jokke & Valentinerne)|III]]'')
# «Her kommer vinteren» ([[Joachim Nielsen]]), (''[[Frelst!]]'')
# «Aftenbønn» ([[May-Irene Aasen]]/[[Petter Pogo]]/[[Kyrre Fritzner]]), (''[[Frelst!]]'')
# «Hvis jeg var deg» ([[Joachim Nielsen]]), (''[[Alt kan repareres]]'')
# «Suksess» ([[Joachim Nielsen]]), (''[[Et hundeliv]]'')
# «To fulle menn» ([[Joachim Nielsen]]), (''[[Et hundeliv]]'')
# «Øl» ([[Joachim Nielsen]]), (''[[Alt kan repareres]]'')
# «Hr. Smith» ([[Joachim Nielsen]]), (''[[Frelst!]]'')
# «Klamme hender» ([[Joachim Nielsen]]), (''[[Alt kan repeteres]]'')
# «Midt i en drøm» ([[Joachim Nielsen]]), (''[[Et hundeliv]]'')
# «St. Olavs Plass 1» ([[Joachim Nielsen]]), (''[[Norske utslipp]]'')
# «Invitert» ([[Joachim Nielsen]]), (''[[Alt kan repeteres]]'')
# «Pene ben» ([[Joachim Nielsen]]), (''[[Alt kan repareres]]'')
# «Action» ([[Joachim Nielsen]]), (''[[Alt kan repareres]]'')
# «Ta meg med» ([[May-Irene Aasen]]), (''[[Alt kan repeteres]]'')
# «Eller var det en drøm» ([[Joachim Nielsen]]), (''[[Frelst!]]'')
# «Alt kan repareres» ([[Joachim Nielsen]]/[[May Irene Aasen]]/[[Håkon Torgersen]]), (**')

Sangen «St. Olavs Plass 1» er ikke utgitt på noe vanlig album, men finnes på utgivelsen *[[Norske Utslipp]]*.

## Eksterne lenker
*
Den polske listen

**Den polske listen** (*Polen* (P) eller *Polnische Liste*) er en samlebetegnelse for forskjellige valgforbund i Tyskland bestående av flere foreninger og partier, bl.a. Polenpartei, som var representert i den tyske Riksdagen mellom 1871 og 1919.

## Valgresultater